# จังหวัดไซตามะ
จังหวัดไซตามะ  เป็นเขตการปกครองระดับจังหวัดของประเทศญี่ปุ่น ตั้งอยู่บริเวณภาคคันโต มีเมืองหลักชื่อเดียวกันคือ ไซตามะ 

จังหวัดไซตามะเป็นที่ตั้งของสนามกีฬาไซตามะ 2002 เป็นสนามกีฬาฟุตบอลที่ใช้แข่งขันฟุตบอลโลกรอบสุดท้ายปี 2002  ศูนย์กีฬาในร่มไฮเทคไซตามะซูเปอร์อารีนา จังหวัดไซตามะเป็นจังหวัดที่มีความเจริญมากเพราะอยู่ติดกับกรุงโตเกียว ซึ่งเขตชิจิบุในจังหวัดนี้มีเทือกเขา ทิวทัศน์ธรรมชาติที่สวยงาม จึงเป็นจุดที่มีนักท่องเที่ยวนิยมเดินทางมา ส่วนสถานที่น่าสนใจอีกที่หนึ่งก็คือ หมู่บ้านบอนไซ โอมิยะ

 ประวัติศาสตร์ 
ในสมัยโบราณ เริ่มมีผู้คนเข้ามาอาศัยอยู่ในเมืองไซตามะตั้งแต่ประมาณเมื่อ 30,000 ปีก่อน โดยจากหลักฐานทางประวัติศาสตร์ที่เมืองโทโกโรซาวะ(所沢) หรือเมืองคาวาโมโตะ ทำให้ทราบว่าผู้คนในสมัยโบราณนั้นหาอาหารจากการล่าสัตว์และจับปลา หลังจากนั้นก็พบเครื่องใช้ในการหุงหาและเก็บรักษาอาหารในสมัยโจมงที่มีอายุเก่าแก่ 10,000 ปีก่อนหน้านี้ในภายหลัง ทำให้ทราบถึงพฤติกรรมการบริโภคอาหารของคนในสมัยโบราณอย่างแน่ชัด

เมื่อประมาณ 2,000 ปีก่อน ก็ได้มีการนำการปลูกข้าวขึ้นมาเผยแพร่จากฝั่งตะวันตกของประเทศ พร้อมทั้งยังมีการนำวัฒนธรรมการใช้วัสดุทองเหลืองต่าง ๆ ขึ้นมาเผยแพร่พร้อมกันอีกด้วย นอกจากนี้ยังมีการสร้างเครื่องใช้ไม้สอยในสมัยยาโยอิขึ้นในช่วงนี้ด้วย

และเมื่อประมาณ 1,600 ปีก่อน ก็ได้เริ่มมีการสร้างหลุมศพแบบสมัยโบราณขึ้นมา ซึ่งมีหลุมศพขนาดใหญ่ที่ถูกสร้างขึ้นมา 9 แห่ง และ 1 ในนั้นก็มีความสำคัญต่อการศึกษาวัฒนธรรมในสมัยนั้นอย่างมาก หลุมศพสมัยโบราณที่ถูกสร้างขึ้นในเมืองไซตามะ 

เมื่อถึงสมัยนาระ ได้มีการร่างกฎหมายและมีการทำสำมะโนประชากรขึ้น มีการมอบพื้นที่ในการทำกสิกรรมให้กับพลเรือนและมีการเก็บภาษีจากพลเมืองอีกด้วย ในสมัยเฮอันที่พวกราชวงศ์และขุนนางอาศัยกันอยู่อย่างหรูหราในเมืองหลวง พื้นที่ห่างไกลอย่างไซตามะก็มีพวกนักรบขึ้นมาครองอำนาจครอบครองและมีบทบาทอย่างมาก สมัยคามากูระนั้น ก็มีนักรบหลายคนขึ้นครองอำนาจในเขตต่าง ๆ ของเมืองไซตามะด้วย

เมื่อถึงสมัยเอโดะ มีการพัฒนาเมืองเอโดะขนานใหญ่ ทำให้จังหวัดไซตามะได้รับการพัฒนาขึ้น มีถนนใหญ่หลายสายตัดผ่านมาและมีการวางท่อชลประทานขนาดใหญ่มากมายด้วย โดยในสมัยนั้นได้พัฒนาพื้นที่เขตคันโตโดยยึดไซตามะเป็นแกนกลางสำคัญในการพัฒนา

จนเมื่อรัฐบาลโทกูงาวะล่มสลายลง การปกครองภายในจังหวัดก็เกิดการเปลี่ยนแปลง จนมีการจัดตั้ง "จังหวัดไซตามะ" ขึ้นเมื่อปีเมจิที่ 4 แต่ก็มีเมืองที่ขึ้นอยู่กับจังหวัดไม่มาก จนในช่วงหลังสงครามโลกก็ได้รวบรวมเมืองต่าง ๆ ขึ้นมาจนเป็นจังหวัดในปัจจุบันได้ 

 หลังยกเลิกระบบแคว้น 
thumb|left|อาคารศาลากลางจังหวัดไซตามะในช่วงต้นคริสต์ศตวรรษที่ 20

ในช่วงการปฏิรูปเมจิ ไม่นานหลังจากรวมรวมดินแดนที่เป็นของรัฐบาลโชกุนในแคว้นมูซาชิให้มาอยู่ภายใต้การปกครองของผู้ว่าราชการมูซาชิ (Musashi chikenji) ได้มีการกำหนดให้ดินแดนของรัฐบาลโชกุนและฮาตาโมโตะในอดีตหลายแห่งในตะวันตกเฉียงเหนือของมูซาชิ เป็นจังหวัดโอมิยะ (Ōmiya-ken) และต่อมาเปลี่ยนชื่อเป็นจังหวัดอูราวะ (Urawa-ken) เมื่อ ค.ศ. 1868/69 ในขณะที่ดินแดนส่วนอื่น ๆ ของแคว้นมูซาชิได้กลายเป็นพื้นที่ของจังหวัดที่มีอยู่เป็นช่วงเวลาสั้น ๆ ซึ่งได้แก่ จังหวัดอิวาฮานะ (ซึ่งต่อมาคือจังหวัดกุมมะ) และจังหวัดนิรายามะ (ซึ่งต่อมาคือจังหวัดชิซูโอกะ จังหวัดคานางาวะ และจังหวัดโตเกียว) หลังจากการยกเลิกระบบแคว้นโดยการแทนที่คำว่าแคว้นศักดินา (藩 -ฮัง) เป็นคำว่าจังหวัด (県 -เค็ง) และรวบรวมดินแดนย่อยที่เกี่ยวข้อง (ยกเลิกดินแดนแทรกและดินแดนส่วนแยกที่มีอยู่ในยุคศักดินา) จะเป็นช่วงของการควบรวมจังหวัดระลอกแรกใน ค.ศ. 1871/72 ในช่วงนี้ จังหวัดโอชิและจังหวัดอิวัตสึกิถูกรวมเข้ากับจังหวัดอูราวะ ทำให้หลังจากการควบรวม จังหวัดอูราวะมีพื้นที่ครอบคลุมอำเภอไซตามะทั้งหมดและพื้นที่ตอนเหนือของอำเภออาดาจิและอำเภอคัตสึชิกะ (แต่ในเวลานั้นแต่ละจังหวัดจะแบ่งเขตการปกครองออกเป็นไดกุ 大区 และโชกุ 小区 ยังไม่ได้แบ่งออกเป็นอำเภอ) และเปลี่ยนชื่อเป็นจังหวัดไซตามะ ในตอนแรกจะตั้งศาลากลางจังหวัดไซตามะที่เมืองอิวัตสึกิ ในอำเภอไซตามะ ในเดือนพฤศจิกายน ค.ศ. 1871 ตามคำสั่งของดาโจกังว่าด้วยการจัดตั้งจังหวัด แต่ท้ายที่สุดแล้วยังคงใช้ศาลากลางจังหวัดอูราวะเดิมที่เมืองอูราวะ ในอำเภออาดาจิ

จังหวัดคาวาโงเอะถูกผนวกรวมกับพื้นที่อื่น ๆ เข้าเป็นจังหวัดอิรูมะ (入間県, Iruma-ken; ใช้ศาลากลางจังหวัดคาวาโงเอะเดิม ซึ่งตั้งอยู่ที่เมืองคาวาโงเอะ อำเภออิรูมะ) ซึ่งประกอบด้วย 13 อำเภอของแคว้นมูซาชิซึ่งอยู่ในฝั่งตะวันตกของไซตามะในปัจจุบัน ใน ค.ศ. 1873 จังหวัดอิรูมะได้รวมเข้ากับจังหวัดกุมมะ (ที่ตั้งศาลากลางจังหวัด: เมืองทากาซากิ อำเภอกุมมะ) กลายเป็นจังหวัดคูมางายะ (ที่ตั้งศาลากลางจังหวัด: เมืองคูมางายะ อำเภอโอซาโตะ) แต่จังหวัดคูมางายะถูกแบ่งออกอีกครั้งใน ค.ศ. 1876 โดยพื้นที่ที่เคยเป็นแคว้นโคซูเกะได้กลายมาเป็นจังหวัดกุมมะอีกครั้ง และพื้นที่ที่เคยเป็นแคว้นมูซาชิหรือจังหวัดอิรูมะเดิม ได้ถูกผนวกเข้ากับจังหวัดไซตามะ ยกเว้นการโอนบางเทศบาลไปขึ้นกับจังหวัดโตเกียวในช่วงคริสต์ทศวรรษ 1890/1900 และการเปลี่ยนแปลงเล็ก ๆ น้อย ๆ หลายครั้งในคริสต์ศตวรรษที่ 20 ผ่านการควบรวมเทศบาลข้ามจังหวัดหรือการโอนย้ายพื้นที่ใกล้เคียง ทำให้จังหวัดไซตามะมีอาณาเขตดังเช่นในปัจจุบัน

thumb|left|9 อำเภอของจังหวัดไซตามะในคริสต์ศตวรรษที่ 19/20 แสดงทับซ้อนกับเขตเทศบาลในคริสต์ศตวรรษที่ 21 สีม่วงเข้ม: คัตสึชิกะเหนือ; สีฟ้าอ่อน: ไซตามะเหนือ; สีน้ำเงินเข้ม: ไซตามะใต้; สีชมพู: อาดาจิเหนือ; สีส้ม: อิรูมะ; สีเหลืองอ่อน: ฮิกิ; สีเขียวเข้ม: โอซาโตะ; สีเขียวอ่อน: โคดามะ; สีม่วง: ชิจิบุ

ในช่วงของการฟื้นฟูอำเภอให้เป็นหน่วยการปกครองอีกครั้งใน ค.ศ. 1878/79 จังหวัดไซตามะถูกแบ่งย่อยออกเป็น 18 อำเภอตามการแบ่งอำเภอในสมัยก่อนของแคว้นมูซาชิ แต่มีที่ว่าการอำเภอเพียง 9 แห่ง (ใช้บริหารร่วมกันในหลายอำเภอ) แต่แล้วอำเภอต่าง ๆ ก็ถูกควบรวมอย่างเป็นทางการจนเหลือ 9 อำเภอใน ค.ศ. 1896/97 ได้แก่ อำเภออาดาจิเหนือ อิรูมะ ฮิกิ ชิจิบุ โคดามะ โอซาโตะ ไซตามะเหนือ ไซตามะใต้ และคัตสึชิกะเหนือ อำเภอนีกูระ (หรือเรียกอีกอย่างว่า นีซะ ชิกิ หรือชิรางิ) ซึ่งเป็นหนึ่งในอำเภอที่ปรากฏอยู่ใน ค.ศ. 1878/79 ในตอนแรกได้ถูกควบรวมเข้ากับอำเภออาดาจิเหนือใน ค.ศ. 1896 แต่ในภายหลังพื้นที่ส่วนใหญ่ของอำเภอก็ได้ถูกโอนไปรวมกับอำเภอทามะเหนือและอำเภอโทชิมะเหนือของจังหวัดโตเกียว

ในช่วงที่มีการจัดตั้งเทศบาล (นคร เมือง และหมู่บ้าน) ใน ค.ศ. 1889 อำเภอเหล่านี้ในตอนแรกถูกแบ่งย่อยเป็น 40 เมือง และ 368 หมู่บ้าน นครแห่งแรกในจังหวัดไซตามะจัดตั้งขึ้นเมื่อ ค.ศ. 1922 ในตอนที่เมืองคาวาโงเอะจากอำเภออิรูมะได้รับการยกฐานะกลายมาเป็นนครคาวาโงเอะ ในขณะที่เมืองอูราวะในอำเภออาดาจิเหนือ ซึ่งเป็นเมืองหลวงของจังหวัดไซตามะ ยังคงมีฐานะเป็นเมืองเรื่อยมาจนถึง ค.ศ. 1934 หลังจากการควบรวมเทศบาลครั้งใหญ่ในยุคโชวะช่วงคริสต์ทศวรรษ 1950 จำนวนเทศบาลในจังหวัดไซตามะก็ลดลงเหลือ 95 แห่ง ในขณะนั้นมีนครอยู่ด้วยกัน 23 แห่ง ต่อมาเมื่อมีการควบรวมเทศบาลครั้งใหญ่ในยุคเฮเซในช่วงคริสต์ทศวรรษ 2000 ทำให้จำนวนเทศบาลลดลงเหลือต่ำกว่า 70 แห่ง

หลังสงครามโลกครั้งที่สอง เมื่อโตเกียวขยายตัวอย่างรวดเร็วและระบบขนส่งสมัยใหม่ทำให้การเดินทางสะดวกขึ้น การขาดแคลนที่ดินในโตเกียวทำให้จังหวัดไซตามะได้รับการพัฒนาอย่างรวดเร็ว จำนวนประชากรของจังหวัดไซตามะเพิ่มขึ้นเกือบสามเท่าเมื่อเทียบกับใน ค.ศ. 1960 เมืองส่วนใหญ่ในจังหวัดเชื่อมต่อกับใจกลางโตเกียวด้วยรถไฟ และเริ่มพัฒนาเป็นชานเมืองของโตเกียวที่ประกอบไปด้วยพื้นที่อยู่อาศัยและพื้นที่เชิงพาณิชย์

ใน ค.ศ. 2001 นครอูราวะควบรวมกับนครโอมิยะและนครโยโนะเพื่อจัดตั้งเป็นนครไซตามะ (แต่ชื่อเขียนด้วยฮิรางานะ ต่างจากชื่ออำเภอและชื่อจังหวัดที่เขียนด้วยคันจิ) กำหนดเป็นเมืองหลวงใหม่ของจังหวัดไซตามะ ต่อมาใน ค.ศ. 2003 นครไซตามะได้รับการยกฐานะเป็นนครใหญ่ที่รัฐกำหนดแห่งแรกและแห่งเดียว (จนถึงขณะนี้) ของจังหวัด

 ภูมิศาสตร์ 
thumb|แผนที่ภูมิประเทศจังหวัดไซตามะ

จังหวัดไซตามะมีอาณาเขตติดกับมหานครโตเกียว จังหวัดชิบะ จังหวัดอิบารากิ จังหวัดโทจิงิ จังหวัดกุมมะ จังหวัดนางาโนะ และจังหวัดยามานาชิ ตั้งอยู่ในบริเวณตอนกลาง-ตะวันตกของภูมิภาคคันโต โดยมีความยาวจากตะวันตกไปตะวันออก 103 กิโลเมตร และจากเหนือไปใต้ 52 กิโลเมตร จังหวัดไซตามะมีพื้นที่ 3,797.75 ตารางกิโลเมตร ถือเป็นจังหวัดที่มีขนาดพื้นที่เล็กเป็นอันดับ 9 ของประเทศญี่ปุ่น อาณาเขตทางทิศตะวันออกที่ติดกับจังหวัดชิบะถูกกำหนดโดยแม่น้ำเอโดะ อาณาเขตทางทิศเหนือและทิศตะวันตกเฉียงเหนือที่ติดกับจังหวัดกุมมะถูกกำหนดโดยแม่น้ำโทเนะและแม่น้ำคานางาวะ และแนวสันปันน้ำระหว่างแม่น้ำอารากาวะกับแม่น้ำคานางาวะ อาณาเขตทางทิศตะวันตกเฉียงใต้ถูกกำหนดโดยแนวสันปันน้ำของแม่น้ำอารากาวะ แม่น้ำทามะ และแม่น้ำฟูเอฟูกิ

ภูมิประเทศของจังหวัดไซตามะแบ่งออกเป็นพื้นที่ภูเขาทางตะวันตกและพื้นที่ราบทางตะวันออก โดยมีเส้นแบ่งเป็นแนวเขตรอยต่อธรณีแปรสัณฐานฮาจิโอจิ  ซึ่งทอดผ่านพื้นที่โคดามะ (ส่วนหนึ่งของนครฮนโจ), เมืองโองาวะ, และนครฮันโน ระดับความสูงทางฝั่งตะวันตกจะสูงที่สุดและจะลดระดับลงเมื่อไปทางตะวันออก จากเทือกเขา ไปสู่เนินเขา ที่ราบสูง และที่ราบลุ่ม พื้นที่ราบสูงและที่ราบลุ่มทางตะวันออกครอบคลุมพื้นที่คิดเป็นร้อยละ 67.3 ของพื้นที่ทั้งหมดของจังหวัด

ฝั่งตะวันออกของจังหวัด ซึ่งเป็นส่วนหนึ่งของที่ราบคันโต สามารถแบ่งย่อยพื้นที่ได้อีกเป็น 9 เนินเขา และ 10 ที่ราบสูง โดยพื้นที่เนินเขาจะครอบคลุมพื้นที่เล็ก ๆ ติดกับเทือกเขาคันโต เช่น เนินเขาฮิกิ และเนินเขาซายามะ ส่วนที่ราบสูงส่วนใหญ่จะถูกล้อมรอบด้วยที่ราบลุ่มน้ำจากตะกอนน้ำพา ในส่วนตะวันออกเฉียงใต้ของจังหวัด จะมีที่ราบสูงโอมิยะ ซึ่งขนาบข้างโดยแม่น้ำฟูรูโตเนะทางทิศตะวันออกและแม่น้ำอารากาวะทางทิศตะวันตก

ฝั่งตะวันตกของจังหวัดเป็นส่วนหนึ่งของพื้นที่เทือกเขาคันโต โดยมีแอ่งชิจิบุตั้งอยู่ตรงกลาง พื้นที่ทางตะวันตกของแอ่งชิจิบุมียอดเขาสูง เช่น เขาซัมโป (, ตาม GSI อ่านว่า ซันโปยามะ แต่โดยทั่วไปจะอ่านว่า ซัมโปซัง) อยู่ที่ระดับความสูง 2,483 เมตร ตั้งอยู่ตรงพรมแดนทางทิศตะวันตกของจังหวัดไซตามะซึ่งติดกับจังหวัดนางาโนะ และเป็นภูเขาที่สูงที่สุดในจังหวัดไซตามะGSI: 都道府県の最高地点  (Japanese, -to/-dō/-fu/-ken no saikōchiten; "highest points of each prefecture"), retrieved June 27, 2020. และเขาโคบูชิ อยู่ที่ระดับความสูง 2,475 เมตร ซึ่งเป็นต้นกำเนิดของแม่น้ำอารากาวะ พื้นที่ส่วนใหญ่ตั้งอยู่ในเขตอุทยานแห่งชาติชิจิบุ-ทามะ-ไค ส่วนพื้นที่ทางตะวันออกของแอ่งชิจิบุจะประกอบไปด้วยภูเขาที่สูงน้อยกว่า

แม่น้ำโทเนะ ซึ่งเป็นหนึ่งในแม่น้ำสายสำคัญของประเทศญี่ปุ่น เป็นส่วนหนึ่งของพรมแดนทางทิศเหนือของจังหวัด แต่ปัจจุบัน เส้นทางน้ำในจังหวัดไซตามะส่วนใหญ่ต่างไหลลงสู่แม่น้ำอารากาวะและแม่น้ำเอโดะ เนื่องจากทางน้ำหลักของแม่น้ำโทเนะถูกเปลี่ยนเส้นทางไปทางทิศตะวันออกโดยโทกูงาวะในคริสต์ศตวรรษที่ 17 เพื่อป้องกันไม่ให้เมืองหลวงเอโดะที่กำลังเติบโตถูกน้ำท่วมMLIT, Kantō regional development bureau: 利根川の東遷  (Japanese: Tonegawa no tōsen; "Eastward shift of the Tone river")

 การเมืองการปกครอง 
 การเมืองระดับชาติ 
ในรัฐสภาญี่ปุ่น คณะผู้แทนที่ได้รับการเลือกตั้งโดยตรงจากจังหวัดไซตามะประกอบด้วยสมาชิกสภาผู้แทนราษฎร 15 คน และสมาชิกวุฒิสภา 8 คน (4 คนต่อหนึ่งรอบการเลือกตั้ง) การเลือกตั้งครั้งล่าสุดคือการเลือกตั้งทั่วไป ค.ศ. 2021 (สมาชิกสภาผู้แทนราษฎร) และการเลือกตั้งสมาชิกวุฒิสภา ค.ศ. 2022

 การเมืองท้องถิ่น 
thumb|อาคารหลักของศาลากลางจังหวัดไซตามะในปัจจุบัน ซึ่งตั้งอยู่ในนครไซตามะ

 ผู้ว่าราชการจังหวัด 
เช่นเดียวกับการบริหารจังหวัดทั้งหมดของประเทศญี่ปุ่น จังหวัดไซตามะมีหัวหน้าฝ่ายบริหารคือผู้ว่าราชการจังหวัด (kenchiji) ซึ่งมาจากการเลือกตั้งโดยตรงและมีวาระการดำรงตำแหน่งคราวละ 4 ปี โดยเป็นเช่นนี้มาตั้งแต่ ค.ศ. 1947 ผู้ดำรงตำแหน่งปัจจุบันคือ โมโตฮิโระ โอโนะ อดีตสมาชิกรัฐสภาจากพรรค DPFP ซึ่งได้รับการเลือกตั้งในเดือนสิงหาคม ค.ศ. 2019 โดยได้รับการสนับสนุนจากพรรคกลางซ้าย (พรรค CDP, DPFP, SDP) ชนะด้วยคะแนนเสียงร้อยละ 47.9 คู่แข่งคือ เค็นตะ อาโอชิมะ อดีตนักเบสบอล (คะแนนเสียงร้อยละ 44.9) ที่ได้รับการสนับสนุนจากพรรคกลางขวา (พรรค LDP, พรรคโคเม) และผู้สมัครอีกสามคนNHKSenkyoWeb, August 26, 2019: 2019 Saitama gubernatorial election result and summary coverage  (Japanese), retrieved June 27, 2020.

thumb|upright|โนมูระ โมริฮิเดะ ผู้ว่าราชการจังหวัดไซตามะคนแรก

โนมูระ โมริฮิเดะ  ซามูไรจากแคว้นซัตสึมะ ผู้ชนะสงครามโบชิงและยึดครองรัฐบาลร่วมกับพันธมิตรในช่วงการปฏิรูปเมจิ ได้กลายมาเป็นผู้ว่าราชการจังหวัดไซตามะคนแรก (ในช่วงทศวรรษแรกเรียกว่า เค็นเร (kenrei)) เป็นระยะเวลาสั้น ๆ ใน ค.ศ. 1871 ส่วนชาวจังหวัดไซตามะคนแรกที่ดำรงตำแหน่งนี้คือ ยูอิจิ โอซาวะ ผู้ว่าราชการจังหวัดไซตามะคนที่ 43 ใน ค.ศ. 1949

+รายชื่อผู้ว่าราชการจังหวัดไซตามะ ตั้งแต่ ค.ศ. 1947 ชื่อ เริ่ม สิ้นสุดจิตสึโซะ นิชิมูระ (西村実造)12 เมษายน ค.ศ. 194728 มีนาคม ค.ศ. 1949ยูอิจิ โอซาวะ (大沢雄一)17 พฤษภาคม ค.ศ. 194928 พฤษภาคม ค.ศ. 1956ฮิโรชิ คูริฮาระ (栗原浩)13 กรกฎาคม ค.ศ. 195612 กรกฎาคม ค.ศ. 1972ยาวาระ ฮาตะ (畑和)13 กรกฎาคม ค.ศ. 197212 กรกฎาคม ค.ศ. 1992โยชิฮิโกะ สึจิยะ (土屋義彦)13 กรกฎาคม ค.ศ. 199218 กรกฎาคม ค.ศ. 2003คิโยชิ อูเอดะ (上田清司)31 สิงหาคม ค.ศ. 200330 สิงหาคม ค.ศ. 2019โมโตฮิโระ โอโนะ (大野元裕)31 สิงหาคม ค.ศ. 2019อยู่ในตำแหน่ง

 สภาจังหวัด 
เช่นเดียวกับจังหวัดอื่น ๆ ข้อบัญญัติของจังหวัด งบประมาณ และการอนุมัติการแต่งตั้งผู้บริหารระดับจังหวัดที่สำคัญ เช่น รองผู้ว่าราชการจังหวัด หรือสมาชิกคณะกรรมการความปลอดภัยสาธารณะ เป็นอำนาจของสภาจังหวัด ซึ่งมาจากการเลือกตั้งโดยตรงและมีวาระการดำรงตำแหน่งคราวละ 4 ปีในหนึ่งรอบการเลือกตั้ง ซึ่งอาจสอดคล้องกับวาระของผู้ว่าราชการจังหวัดหรือไม่ก็ได้ แต่ในปัจจุบันไม่สอดคล้องกัน เนื่องจากการเลือกตั้งสมาชิกสภาจังหวัดยังคงเป็นส่วนหนึ่งของรอบการเลือกตั้งท้องถิ่นพร้อมกันทั่วประเทศ (แต่การเลือกตั้งผู้ว่าราชการจังหวัดไซตามะได้หลุดออกจากรอบการเลือกตั้งพร้อมกันแล้วเมื่อ ค.ศ. 1949) ในรอบล่าสุดเมื่อเดือนเมษายน ค.ศ. 2023 พรรค LDP ยังคงรักษาเสียงข้างมากอย่างเด็ดขาดด้วยจำนวน 53 ที่นั่งจากทั้งหมด 93 ที่นั่งในสภา เช่นเดียวกับจังหวัดส่วนใหญ่ สภาจังหวัดไซตามะก่อตั้งขึ้นตามกฎหมายใน ค.ศ. 1878 และเปิดประชุมครั้งแรกใน ค.ศ. 1879Saitama Prefectural Assembly: Chronological table 

 การแบ่งเขตการปกครอง 
+ แผนที่เทศบาลในจังหวัดไซตามะ   

จังหวัดไซตามะแบ่งเขตการปกครองออกเป็น 63 เทศบาล ประกอบด้วย 40 เทศบาลนคร, 22 เทศบาลเมือง และ 1 เทศบาลหมู่บ้าน พื้นที่ที่แสดงในตารางมาจากรายงานของสำนักงานสารสนเทศภูมิศาสตร์แห่งประเทศญี่ปุ่นใน ค.ศ. 2019 และจำนวนประชากรที่แสดงในตารางมาจากรายงานสำมะโนประชากรประจำ ค.ศ. 2015 ของสำนักงานสถิติ กระทรวงกิจการภายในประเทศและการสื่อสาร โดย 40 นครในจังหวัดไซตามะมีพื้นที่รวมกัน 2,823.05 ตารางกิโลเมตร หรือคิดเป็นร้อยละ 74.33 ของพื้นที่จังหวัด และมีประชากรรวม 6,760,813 คน หรือคิดเป็นร้อยละ 93.04 ของประชากรทั้งจังหวัด

จังหวัดไซตามะมี 8 อำเภอ โดยครอบคลุมเฉพาะพื้นที่ที่เป็นเทศบาลเมืองและเทศบาลหมู่บ้าน

+ รายชื่อเทศบาลในจังหวัดไซตามะ รหัสท้องถิ่น ธง ทับศัพท์ไทย อักษรญี่ปุ่น โรมาจิ ประเภท อำเภอ พื้นที่ ค.ศ. 2019(ตร.กม.) ประชากร ค.ศ. 2015 (คน) ความหนาแน่น(คน/ตร.กม.) 11100  ไซตามะ さいたま市  Saitama-shi   217.43  1,263,979   11201  คาวาโงเอะ  川越市  Kawagoe-shi   109.13  350,745   11202  คูมางายะ  熊谷市  Kumagaya-shi   159.82  198,742   11203  คาวางูจิ  川口市  Kawaguchi-shi   61.95  578,112   11206  เกียวดะ  行田市  Gyōda-shi   67.49  82,113   11207  ชิจิบุ  秩父市  Chichibu-shi   577.83  63,555   11208  โทโกโรซาวะ  所沢市  Tokorozawa-shi   72.11  340,386   11209  ฮันโน  飯能市  Hannō-shi   193.05  80,715   11210  คาโซะ  加須市  Kazo-shi   133.30  112,229   11211  ฮนโจ  本庄市  Honjō-shi   89.69  77,881   11212  ฮิงาชิมัตสึยามะ  東松山市  Higashimatsuyama-shi   65.35  91,437   11214  คาซูกาเบะ  春日部市  Kasukabe-shi   66.00  232,709   11215  ซายามะ  狭山市  Sayama-shi   48.99  152,405   11216  ฮานีว  羽生市  Ha'nyū-shi   58.64  54,874   11217  โคโนซุ  鴻巣市  Kōnosu-shi   67.44  118,072   11218  ฟูกายะ  深谷市  Fukaya-shi   138.37  143,811   11219  อาเงโอะ  上尾市  Ageo-shi   45.51  225,196   11221  โซกะ  草加市  Sōka-shi   27.46  247,034   11222  โคชิงายะ  越谷市  Koshigaya-shi   60.24  337,498   11223  วาราบิ  蕨市  Warabi-shi   5.11  72,260   11224  โทดะ  戸田市  Toda-shi   18.19  136,150   11225  อิรูมะ  入間市  Iruma-shi   44.69  148,390   11227  อาซากะ  朝霞市  Asaka-shi   18.34  136,299   11228  ชิกิ  志木市  Shiki-shi   9.05  72,676   11229  วาโก  和光市  Wakō-shi   11.04  80,826   11230  นีซะ  新座市  Niiza-shi   22.78  162,122   11231  โอเกงาวะ  桶川市  Okegawa-shi   25.35  73,936   11232  คูกิ  久喜市  Kuki-shi   82.41  152,311   11233  คิตาโมโตะ  北本市  Kitamoto-shi   19.82  67,409   11234  ยาชิโอะ  八潮市  Yashio-shi   18.02  86,717   11235  ฟูจิมิ  富士見市  Fujimi-shi   19.77  108,102   11237  มิซาโตะ 三郷市  Misato-shi   30.13  136,521   11238  ฮาซูดะ  蓮田市  Hasuda-shi   27.28  62,380   11239  ซากาโดะ  坂戸市  Sakado-shi   41.02  101,679   11240  ซัตเตะ  幸手市  Satte-shi   33.93  52,524   11241  สึรูงาชิมะ  鶴ヶ島市  Tsurugashima-shi   17.65  70,255   11242  ฮิดากะ  日高市  Hidaka-shi   47.48  56,520   11243  โยชิกาวะ  吉川市  Yoshikawa-shi   31.66  69,738   11245  ฟูจิมิโนะ  ふじみ野市  Fujimino-shi   14.64  110,970   11246  ชิราโอกะ  白岡市  Shiraoka-shi   24.92  51,535   11301   อินะ  伊奈町  Ina-machi   คิตาอาดาจิ 14.79  44,442   11324   มิโยชิ  三芳町  Miyoshi-machi   อิรูมะ 15.33  38,456   11326   โมโรยามะ  毛呂山町  Moroyama-machi   อิรูมะ 34.07  37,275   11327   โอโงเซะ  越生町  Ogose-machi   อิรูมะ 40.39  11,716   11341   นาเมงาวะ  滑川町  Namegawa-machi   ฮิกิ 29.68  18,212   11342   รันซัง  嵐山町  Ranzan-machi   ฮิกิ 29.92  18,341   11343   โองาวะ  小川町  Ogawa-machi   ฮิกิ 60.36  31,178   11346   คาวาจิมะ  川島町  Kawajima-machi   ฮิกิ 41.63  20,788   11347   โยชิมิ  吉見町  Yoshimi-machi   ฮิกิ 38.64  19,631   11348   ฮาโตยามะ  鳩山町  Hatoyama-machi   ฮิกิ 25.73  14,338   11349   โทกิงาวะ  ときがわ町  Tokigawa-machi   ฮิกิ 55.90  11,492   11361   โยโกเซะ  横瀬町  Yokoze-machi   ชิจิบุ 49.36  8,519   11362   มินาโนะ  皆野町  Minano-machi   ชิจิบุ 63.74  10,133   11363   นางาโตโระ  長瀞町  Nagatoro-machi   ชิจิบุ 30.43  7,324   11365   โองาโนะ  小鹿野町  Ogano-machi   ชิจิบุ 171.26  12,117   11369   ฮิงาชิจิจิบุ  東秩父村  Higashichichibu-mura   ชิจิบุ 37.06  2,915   11381   มิซาโตะ  美里町  Misato-machi   โคดามะ 33.41  11,207   11383   คามิกาวะ  神川町  Kamikawa-machi   โคดามะ 47.40  13,730   11385   คามิซาโตะ  上里町  Kamisato-machi   โคดามะ 29.18  30,565   11408   โยริอิ  寄居町  Yorii-machi   โอซาโตะ 64.25  34,081   11442   มิยาชิโระ  宮代町  Miyashiro-machi   มินามิไซตามะ 15.95  33,705   11464   ซูงิโตะ  杉戸町  Sugito-machi   คิตากัตสึชิกะ 30.03  45,495   11465   มัตสึบูชิ  松伏町  Matsubushi-machi   คิตากัตสึชิกะ 16.20  30,061   11000-1  จังหวัดไซตามะ  埼玉県  Saitama-ken จังหวัด  — 3,797.75 7,266,534 

 กีฬา 
thumb|ไซตามะสเตเดียม 2002

ทีมกีฬาต่อไปนี้มีฐานที่ตั้งอยู่ในจังหวัดไซตามะ

 ฟุตบอล (ซอกเกอร์)
 อูราวะ เรดไดมอนส์ ในนครไซตามะ
 โอมิยะ อาร์ดิจา ในนครไซตามะ

 เบสบอล
 ไซตามะเซบุไลออนส์ (Saitama Seibu Lions) ในโทโกโรซาวะ

 บาสเกตบอล
 โคชิงายะแอลฟาส์ (Koshigaya Alphas) ในโคชิงายะ
 ไซตามะบรองโกส์ (Saitama Broncos) ในโทโกโรซาวะ

 วอลเลย์บอล
 อาเงโอะเมดิกส์ ในอาเงโอะ

 รักบี้ยูเนียน
 เซคอมรักกัตส์ (Secom Rugguts) ในซายามะ

 การท่องเที่ยว 
สถานที่ท่องเที่ยวที่ได้รับความนิยมส่วนใหญ่ในจังหวัดไซตามะตั้งอยู่ในภาคตะวันตกเฉียงเหนือของจังหวัด ซึ่งเรียกว่าภูมิภาคชิจิบุ ภูมิภาคนี้ประกอบด้วยพื้นที่เนินเขาและภูเขาที่มีความสูงปานกลางเป็นส่วนใหญ่ และตั้งอยู่ในสภาพแวดล้อมทางธรรมชาติที่อุดมสมบูรณ์ ภูมิภาคนี้เป็นที่นิยมมากในการเดินทางท่องเที่ยวระยะสั้นของหมู่ผู้อยู่อาศัยในจังหวัดไซตามะและจังหวัดใกล้เคียง เนื่องจากสามารถเดินทางไปได้สะดวกผ่านโครงข่ายรถไฟ

 มาสคอส 
โคบาตง  เป็นสัญลักษณ์ประจำจังหวัด เป็นนกเขาหูสีม่วง ซึ่งเป็นนกประจำจังหวัดด้วยเช่นกัน โคบาตงถูกสร้างขึ้นเพื่อใช้เป็นสัญลักษณ์ในการแข่งขันกีฬาแห่งชาติประจำปีครั้งที่ 59 ที่จัดขึ้นในจังหวัดเมื่อ ค.ศ. 2004 และได้รับการเปิดตัวเป็นสัญลักษณ์ประจำจังหวัดเมื่อ ค.ศ. 2005 โดยมีพิธีเปิดตัวและจดหมายแต่งตั้งจากผู้ว่าราชการจังหวัด นอกจากนี้ ยังมีโคบาตงเวอร์ชันนั่งเก้าอี้รถเข็นอีกด้วย

 ความสัมพันธ์ระหว่างประเทศ 
จังหวัดไซตามะมีความสัมพันธ์แบบเมืองพี่น้องกับรัฐและเขตการปกครองหลายแห่ง ดังแสดงด้านล่าง (เรียงตามลำดับเวลา)
  รัฐเมฮิโก ประเทศเม็กซิโก ตั้งแต่วันที่ 2 ตุลาคม ค.ศ. 1979
  มณฑลชานซี ประเทศจีน ตั้งแต่วันที่ 27 ตุลาคม ค.ศ. 1982
  รัฐควีนส์แลนด์ ประเทศออสเตรเลีย ตั้งแต่วันที่ 27 ตุลาคม ค.ศ. 1984
  รัฐโอไฮโอ สหรัฐอเมริกา ตั้งแต่วันที่ 22 ตุลาคม ค.ศ. 1990
  รัฐบรันเดินบวร์ค ประเทศเยอรมนี ตั้งแต่วันที่ 26 สิงหาคม ค.ศ. 1998